kardosdrur/scandi-wiki huggingface dataset:
Lys, arkitektur og sundhed

Lys, arkitektur og sundhed er en dansk dokumentarfilm fra 2014 instrueret af Carlo Volf efter eget manuskript.

Handling 
Ph.d.-afhandling om lys og arkitektur - som film

I november 2013 forsvarede Carlo Volf sin ph.d.-afhandling -Lys, arkitektur og sundhed - en metode- på Arkitektskolen Aarhus. Carlo Volf har her formidlet sit arbejde i form af tre sansefilm, der viser forholdet mellem lys og arkitektur igennem dag og år, i forhold de fire verdenshjørner. Filmen viser lysstudier som senere er benyttet i planlægningen af flere af de nye hospitaler i Danmark, heriblandt Ny Herlev Hospital.

I filmen konkluderer Carlo Volf, at det er muligt at basere arkitekturen på sundere lys, hvis arkitekturen planlægges bevidst i forhold til Øst, Syd, Vest og Nord samt i forhold til kroppens døgnrytme.

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2014
Georgi

Georgi er en dansk kortfilm fra 2014 med instruktion og manuskript af Morten Lindqvist og Asger Lindqvist.

Handling 
Den småkriminelle Georgi forsøger at gøre sig bemærket i en fremmed storby.

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2014
Den allersidste dans (film)

Den allersidste dans er en dansk animationsfilm fra 2014 instrueret af Adriana Maria Hansen og Johannes Guttorm Thomsen og efter manuskript af Thilde Maj Holgersen, Kasper Lapp, Henrik Hass og Adriana Maria Hansen.

Handling 
Noah bor på Madagascar og har netop mistet sin bedstefar. Fra en dansk dreng hører Noah uhyggelige historier om, at skeletterne vandrer rundt på kirkegården om natten, og han er derfor bange for at deltage i den traditionelle fejring af de døde, kaldet "Famadihana". Her bliver de døde gravet op, og man danser med dem gennem gaderne. Noah ser dog sin frygt i øjnene og overnatter på kirkegården, hvor han ikke oplever noget uhyggeligt, men derimod taler med sin afdøde bedstefar og møder lemurer. Derefter er Noah klar til at deltage i fejringen af de døde.

Referencer

Eksterne henvisninger 
 

Kortfilm fra Danmark
Animationsfilm fra Danmark
Danske film fra 2014
Himlen Brænder

Himlen Brænder er en dansk kortfilm fra 2014 instrueret af Daniel Thomas Stroh efter eget manuskript.

Handling 
Den anerkendte journalist Eyvind Aakjær tager til Fosdalen i Nordjylland for at mødes med en mystisk kunstner. Interviewet ender dog med at få et helt andet udfald, end han havde regnet med.

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2014
Qamar

Qamar er en dansk dokumentarfilm fra 2014 instrueret af Ida Marie Gedbjerg Sørensen efter eget manuskript.

Handling 
Den irakiske transseksuelle mand, Qamar, drømmer om at blive til kvinde i Danmark. Under det irakiske styre gav Saddam Hussein hende personligt løfte om et kønsskifte, men Irakkrigen satte en stopper for hendes drøm. Qamar flygtede fra sit hjemland i håb om at fuldende sin rejse i Danmark, men hun løber panden mod muren i det danske sundhedsvæsen. Bureaukrati hensætter Qamar i en ventetilstand, og chikaner fra fremmede mænd og naboer sender Qamar ud på en længere psykisk deroute. Ida, instruktøren, begynder at frygte for Qamars liv og hun hvirvles selv ind i sin egen dokumentar.

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2014
Åbne øjne

Åbne øjne er en dansk dokumentarfilm fra 2015 instrueret af Olivia Chamby-Rus. Filmen er produceret under Den Danske Filmskole.

Handling 

Det begynder i mørke og ender i mørke, men ind i mellem er der en stemme. Fra stuen fortæller stemmen om det gyldne lys den står i. Hun hælder te op, og brænder fingerspidserne på det kogende vand. Sammen med nakken og lyset minder hænderne os om porcelæn. "The moment I opened my eyes and realized I had forgotten all about who I was", læser stemmen højt for os. Måske er det ikke porcelæn, men marmor vi bliver mindet om. Måske er det gyldne lys i virkeligheden gult. Hun strækker en hånd ud for at mærke hvor hun kan være. Vi følger den blinde Anne Sofie i hendes hverdag, mens hun fortæller om sin verden, som ikke er sort, men fyldt med ubekendte farver.

Medvirkende 

 Anne Sofie Marisa Jensen
 Hazel Gezen
 Anna Lia Bright

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Hempel - a Global Entrepreneur

Hempel - a Global Entrepreneur er en dansk dokumentarfilm fra 2006 instrueret af Lasse Jensen.

Eksterne henvisninger 
 

Dokumentarfilm fra Danmark
Danske film fra 2006
Sorte måne

Sorte måne er en dansk kortfilm fra 2015 instrueret af Kasper Skovsbøl.

Handling 
Middelalderen. På en klippeø langt fra fastlandet dør mændene én efter én. Sygdommen spreder sig, og det samme gør angsten for at mørkere kræfter er på spil. En stormfuld nat opsøges Anna af øens præst, som ængsteligt fortæller, at Annas datter på mystisk vis er flygtet fra fangenskab. Datteren beskyldes for at have haft forbindelse til samtlige af de syge mænd, og øens beboere retter nu opmærksomheden mod Anna, som mistænkes for at skjule hende. Anna må nu kæmpe for ikke at blive udstødt, men da hun pludselig opsøges af sin gådefulde datter, tvinges hun til at vælge: Skal hun beskytte sin datter eller tro på beskyldningerne og dømme sit eget barn til døden?

Medvirkende 

 Karen-Lise Mynster
 May Simón Liefschitz
 Anders Hove
 Peter Plaugborg
 Olaf Højgaard
 Nanna Voss

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
Den fremmede (film fra 2015)

Den fremmede er en dansk kortfilm fra 2015 instrueret af Aske Bang.

Handling 
For den sløvsindede Tommy går dagene med eksamenslæsning og et eskalerende hashmisbrug. En dag tvinger thai-kvinden Lucy sig ind i hans lejlighed - hun er flygtet fra et bordel, hvor hun har været holdt fanget. Tommy forsøger flere gange at smide Lucy ud, men må til sidst give op. Hurtigt forvandles lejligheden til en skinnende ren oase, hvor der bliver serveret eksotisk mad. Den nye situation åbner for Tommys følelser og gør ham parat til at møde kærligheden, men snart befinder han sig i et større dilemma end han havde drømt om...

Medvirkende 

 Sebastian Jessen, Tommy
 Sandra Yi Sencindiver, Lucy
 Marie Tourell Søderberg, Hanne
 Joachim Fjelstrup, Claes
 Rasmus Flensborg, Jakob
 Pernille Højmark, Bordelmutter
 Nicolaj Kopernikus, Mik
 Kirsten Olesen, Tommys mor
 Henrik Koefoed, Tommys far
 Preben Ravn, Preben
 Lian Yang, Købmand
 Theis John Olsen, Rocker 1
 Don Mickey, Rocker 2
 Trine Trash, Pige på bordel
 Birgit Olsen, Ældre dame

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
I stykker

I stykker er en dansk kortfilm fra 2015 instrueret af Eirik Sæter Stordahl.

Handling 
Verden er blevet overtaget af en kunstig intelligens, som er i færd med at udrydde menneskeheden. Sammen med en lille gruppe overlevende har Victor søgt tilflugt i en gammel bunker under jorden. Victors kæreste Sara nåede aldrig at komme med ned i bunkeren. Ingen kommer ind, og ingen slipper ud. Victors savn efter Sara vokser til en besættelse, og det eneste han vil er at finde tilbage til hende han mistede. I bunkerens mørke glider Victors erindringer om Sara ind og ud af historien. En fremtidsfilm om fortiden, en fragmenteret sci-fi-fortælling om kærlighed, længsel og menneskehedens undergang.

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
Heaven

Heaven er en dansk kortfilm fra 2015 instrueret af Josefine Kirkeskov Nielsen.

Handling 
Victoria tager til det naturskønne Mallorca for at introducere sin kæreste Oskar for sine forældre i deres idylliske hjem. Forældrenes forhold er Victorias levende bevis på den store kærlighed. Men idealet slår revner kort efter ankomsten. Forældrene udlever nye sider af sig selv og deres forhold, da de har åbnet deres hjem og ægteskab op for en ung, spansk kunstner. Det bliver en prøvelse for Victorias syn på kærlighed, når lyst, begær og parhold vendes på hovedet i de eksotiske omgivelser.

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
SIA (film)

SIA er en dansk kortfilm fra 2015 instrueret af Annika Berg.

Handling 
I dag tænkte jeg, at jeg ikke vil brændes når jeg dør (alligevel). Har ellers altid følt det var den mest renlige måde at gribe tingene an på. Først ild og så bare aske.
Nu vil jeg gerne rådne, fortæres af små dyr, kompostere og blive til nærende jord... og måske en lille blomst og lidt græs.

Medvirkende 

 Sigrid Lippert
 Jytte Rygaard
 Christiane Rohde

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
Robertprisen for årets korte fiktions- eller animationsfilm
Melon Rainbow

Melon Rainbow er en dansk kortfilm fra 2015 instrueret af Laurits Flensted-Jensen.

Handling 
Melon Rainbow er en ung pige som længes efter at blive set. Om dagen passer hun sit rengøringsarbejde i en boligforening for blinde mennesker. Om natten iscenesætter hun sig selv foran sin computer badet i neonlys. Hverdagen virker betydningsløs - udover venskabet med en blind dreng.

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
Dansksprogede film
I mørke (film)

I mørke er en dansk kortfilm fra 2015 instrueret af Gustav Möller.

Handling 
En lukket psykiatrisk afdeling et sted i Danmark. Dørene er låst. Vinduerne umulige at knuse. Alex løber ned ad gangen, mod lyset. Hun har nøglerne i hånden. Men lige da hun er ved at nå friheden, bliver hun revet væk. Slæbt væk. Spændt fast. Medicineret. Hendes forbrydelse er hendes mentale tilstand. Hendes vej ud er overgivelse. Men for Alex er overgivelsen ikke en mulighed. En hårdtslående fortælling om en kvindes brændende kamp imod et system, som er ved at ødelægge hende.

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2015
Drengene

Drengene er en dansk dokumentarfilm fra 2015 instrueret af Anders Skovbjerg Jepsen.

Handling 
Han har kaldt hende en sæk. Vistnok. Hun er såret, og han er et barn. Jeg ser efter det voksende i ham. Kigger efter de små undersøgelser af grænserne. De første tilnærmelser og afvisninger. En undskyldning i en bevægelse. Et spænd i aldre mellem jævnaldrende. Pigerne har et sprog, drengene et andet. De diskuterer det hele, men mellem linjerne. Halve indsigter og konturerne af et liv tegnes.

Medvirkende 

 Minna Juul
 Frederik Otte
 Mathias Husted Rasmussen
 Nicklas 'Paul' Andersen
 Philip Sommer

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Becky's Journey

Becky's Journey er en dansk dokumentarfilm fra 2014 instrueret af Sine Plambech.

Handling 
Becky er en 26-årig kvinde fra Nigeria, som ønsker at tage til Europa for at sælge sex. Hun har allerede forsøgt to gange. Første gang blev hun stoppet i lufthavnen i Nigeria med falske dokumenter. Derfor besluttede hun at begynde en farlig rejse gennem Sahara ørkenen i håbet om at komme ombord på en båd mod Italien. Filmen handler om migration, sexarbejde og menneskehandel set fra Beckys perspektiv. Gennem interviews med Becky og filmklip fra hendes hverdag i Nigeria fornemmer vi den følelse af immobilitet, der præger Beckys liv, og det limbo hun befinder sig i.

Referencer

Eksterne henvisninger 
 

Dokumentarfilm fra Danmark
Danske film fra 2014
Os der valgte Mælkevejen

Os der valgte Mælkevejen er en dansk dokumentarfilm fra 2015 instrueret af Eva Marie Rødbro.

Handling 
Cremefarvede akrylnegle, lange nylonvipper og hår fra Indien. Hyggesokker og bamsestøvler, solkur og similisten. Alting her er ligeså ægte som de drømme du drømmer med åbne eller lukkede øjne. Et antropologisk besøg hos en hemmelighedsfuld stamme af unge pigebørn på planeten Jorden .

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Slip mine hænder

Slip mine hænder er en dansk dokumentarfilm fra 2015 instrueret af Ala'A Mohsen.

Handling 
Med sorg i stemmen og et mørkt udtryk i ansigtet fortæller 42-årige Haider om sit liv i fangenskab under oprøret i Irak i 1991. Saddam Hussein havde netop opgivet krigen og forladt et krigsramt land i knæ. Selvom fortiden er dunkel og fyldt med smerte, ser Haider fremad med håbet om et trygt og værdigt liv for sine børn her i Danmark.

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Øde Ø

Øde Ø er en dansk dokumentarfilm fra 2015 instrueret af Lea Hjort Mathiesen.

Handling 
Verden er en øde ø, siger hun. Hvordan landede du der, spørger jeg hende. Hvad ville du gøre, hvis du landede på en øde ø, spørger hun mig. Hvordan er landskabet, spørger jeg hende. "Øde ø" er en portrætfilm af radioværten Ayşe Dudu Tepe, der som ung kvinde gjorde op med undertrykkelsen i sin tyrkiske familie og efterfølgende blev bandlyst af den. Hun har med tiden lært at tilgive svigtet, og i dag har hun både barn, kæreste og karriere i København.

Medvirkende 
 Ayse Dudu Tepe
 Aida Tepe Mattson
 Daniel Hjorth
 Lea Hjort Mathiesen

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
My (dokumentarfilm)

My er en dansk dokumentarfilm fra 2015 instrueret af Troels Hansen.

Handling 
My arbejder som danser. Hun er flyttet ind i gammel kirke for at forberede sin første forestilling om tabet af uskyld. Forestillingen afkræver hende en række svar, og hun går i gang med at undersøge sig selv og relationen til sine nærmeste. I hvilken afstand er det behageligt at være i forhold til mennesker omkring én? Er det éns ekskæreste eller bedste ven, der må placeres tættest på? Filmen er en undersøgelse af og en vaklen gennem Mys verden, mens den sættes på listeform.

Medvirkende 

 My Nilsson
 Aleksi Koskelin
 Thue Ersted Rasmussen
 Sanna Blennow

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Blot en drengestreg (film)

Blot en drengestreg er en dansk animationsfilm fra 2015 instrueret af Jannik Hastrup.

Filmen er en filmatisering af Villy Sørensens novelle af samme navn.

Handling 
To drenge hører deres forældre fortælle om en onkel, som pga. blodforgiftning får amputeret et ben. De er meget fascineret af tanken om disse små baciller, så da de en dag møder en mindre dreng, som slår foden, er de straks klar til at hjælpe ham, så hans ben ikke bliver inficeret. De tager ham med hjem for at save hans ben af, men det går ikke helt så let som forventet.

Referencer

Eksterne henvisninger 
 

Kortfilm fra Danmark
Animationsfilm fra Danmark
Danske film fra 2015
Tefik, når du falder skal du rejse dig igen

Tefik, når du falder skal du rejse dig igen er en dansk animationsfilm fra 2014 instrueret af Jannik Hastrup.

Handling 
Tefik fra Kosovo bor med sin far og syge mor. De er flygtet fra Albanien, fordi de blev chikaneret. Måske fordi de er sigøjnere.

Referencer

Eksterne henvisninger 
 

Kortfilm fra Danmark
Animationsfilm fra Danmark
Danske film fra 2014
Æbleflæsk (film)

Æbleflæsk er en dansk kortfilm fra 1996 instrueret af Lars Nørgaard.

Eksterne henvisninger 
 

Kortfilm fra Danmark
Danske film fra 1996
Søren Kierkegaard (dokumentarfilm)

Søren Kierkegaard er en dansk portrætfilm fra 1994 instrueret af Anne Regitze Wivel efter eget manuskript.

Handling 
Den danske filosof og forfatter Søren Kierkegaard (1813-1855), hans liv, tanker og værker, præsenteres i Anne Regitze Wivels meget personlige film, hvor kendere som Paul Müller, Johannes Møllehave, Joakim Garff og Niels Barfoed forelæser, samtaler og diskuterer. Disse mennesker spiller deres roller som den meget vidende, den engagerede, den udadvendt troende, den skeptiske - og de lyttende. Og alle giver de i talekunstens form Søren Kierkegaards tanker nyt liv. Filmen danner en helhed, men kan opdeles i fem afsnit eller temaer, der hver er på cirka en halv time: 1) Den ulykkelige og synspunkter på forfatterskabet 2) Spidsborgeren, barnet og Don Juan 3) Tavshed og æstetik 4) Samfundet og det paradoksale 5) Martyrium og hengivelse.

Medvirkende 

 Paul Müller
 Johannes Møllehave
 Joakim Garff
 Niels Barfoed
 Jørgen Carlsen
 Ole Morsing

Referencer

Eksterne henvisninger 
 

Dokumentarfilm fra Danmark
Portrætfilm fra Danmark
Danske film fra 1994
Min far forfra

Min far forfra er en dansk dokumentarfilm fra 2015 instrueret af Nicoline Skotte Jacobsen.

Handling 
Filmen foregår i et studie, et lysende og kulørt univers, hvor en datter har inviteret sin far ind til leg og underfundig refleksion over den skilsmisse, der har frataget dem begge en del af datterens barndom. Filmen angriber et påtrængende emne i den danske skilsmissekultur på en ny og både oplevelses- og lærerig måde. Det ligner et muntert maleri af Kandinsky og foregår samtidig på jysk.

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Der hvor lyden kommer fra

Der hvor lyden kommer fra er en dansk dokumentarfilm fra 2015 instrueret af Tilde Trampedach Juul.

Handling 
Filmen handler om to unge, avancerede musikere og performere, der synes i færd med at udvikle og forberede en musikalsk performance. Men den handler også om deres parforhold, deres forskellige forestillinger om fremtid og samvær og de hierarkiske mønstre, vi alle bringer med os fra vores forskellige baggrunde.

Medvirkende 
 Michael Rexen
 Mija Milovic

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Zayesh

Zayesh er en dansk dokumentarfilm fra 2015, der er instrueret af Roja Pakari.

Handling 
Som kunstner og kvinde fortæller Hamraz Bayan om det at blive mor for første gang. Zayesh betyder skabelse og udspringer af ordet zayman, som betyder at føde på farsi. Denne film handler om skabelse på flere niveauer.

Medvirkende 

 Hamraz Bayan
 Stephanie Nguyen

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2015
Theresienstadt - Danske Jøder i Hitlers Fangenskab

Theresienstadt - Danske Jøder i Hitlers Fangenskab er en dansk dokumentarfilm fra 2015 instrueret af Carl Otto Dethlefsen og Jonatan Jerichow.

Handling 
70 år efter befrielsen rejser seks danskere tilbage til den nazistiske koncentrationslejr Theresienstadt, hvorfra de på mirakuløs vis undslap i live. For dem alle bliver rejsen et punktum for erindringerne om en tid med sult, angst og begivenheder, som skulle komme til at ændre deres liv for altid.

Referencer

Eksterne henvisninger 
 

Dokumentarfilm fra Danmark
Danske film fra 2015
En vred mand

En vred mand er en dansk kortfilm fra 2015, der er instrueret af Jannik Dahl Pedersen efter manuskript af ham selv og Mie Skjoldemose Jakobsen.

Handling 
Et selvhjælpsbånd leder den vattede Lars ud på en køretur med sin far. Deres forhold har altid været anstrengt, og det bliver ikke bedre, da de undervejs bliver konfronteret med både stærke kvinder, en selvudråbt guru og deres fortrængte fortid. Båndet fører Lars på afveje, hvor han aldrig før har været, men hvordan holder man fatning og retning på livets uransaglige landeveje, når man er vant til at være den, der bliver kørt over?

Medvirkende 
 Sune Geertsen, Lars
 Henrik Larsen, Poul
 Peder Holm Johansen, Guru Søren
 Louise Davidsen, Kvinde på rasteplads
 Pernille Højmark, Kromutter
 Jytte Kvinesdal, Susanne

Referencer

Eksterne henvisninger 
 

Kortfilm fra Danmark
Danske film fra 2015
Land of The free

Land of The free er en dansk dokumentarfilm fra 2016 instrueret af Camilla Magid.

Handling 
I den belastede bydel South Los Angeles kæmper tre personer en daglig kamp for at holde sig fri af kriminalitet. Der er utallige indre og ydre forhindringer for den unge dreng, der vokser op blandt bandemedlemmer, eller den 17-årige teenager og nybagte far, hvis eneste job på cv'et er narkohandler, eller den 42-årige mand, der har siddet i fængsel i hele sit voksne liv og nu skal prøve at starte forfra i en ny og forandret verden. Psykolog, Richard Weintraub tilbyder en hjælpende hånd til at opnå en varig, indre forandring, så de kan realisere drømmen om et liv uden kriminalitet.

Referencer

Eksterne henvisninger 
 

Dokumentarfilm fra Danmark
Danske film fra 2016
Josefines bondegård

Josefines bondegård er en dansk dokumentarserie i 7 afsnit fra 2015, der er instrueret af Emil Langballe.

Handling 
Den 7-årige Josefine er en energisk og foretagsom pige med krudt bag i. En slags pige-udgave af Emil fra Lønneberg. Josefine bor sammen med hele sin familie; mor, far, storebrødre, storesøster, morfar og mormor på en bondegård i Ryslinge på Fyn. Familien vil gerne være 100 % selvforsynende og derfor oplever Josefine meget, som andre børn ikke oplever. Der skal laves mudderpøl til de nye smågrise, den nyfødte ged skal have sutteflaske og kaninerne skal slagtes. Livet blandt dyrene på bondegården er fuld af spændende oplevelser, og Josefine møder hverdagen med liv og død med åben pande og lyst sind. Hver dag byder på nye eventyr, imens seerne lærer hvor maden kommer fra.

Afsnit

Referencer

Eksterne henvisninger 
 
 
 
 
 
 
 
 

Dokumentarserier fra Danmark
Danske film fra 2015
Livet ifølge Anton

Livet ifølge Anton er en dansk dokumentarfilm fra 2016 instrueret af Iben Haahr Andersen.

Handling 
Anton er 87. Han har arvet gården, som tiden næsten har taget. De 9 køer lever så længe Anton gør. Det er en pagt. Anton lever i fortiden. Hans tid med køerne, døgnets timer og årets gang, er hans eneste nutid. Den er cyklisk og smuk; livet har sin evighed i naturens gentagelser, men slægtsgården er nu en ruin, vildvinen har presset ruderne ind til den fine stue og snor sig om møblerne - her har ingen siddet i årtier - og i hans lille stue og soveværelse spiller rotterne på bord og gulv. Familie og naboer holder af den gamle, stædige mand, men de er også bekymrede. For ham og for dyrene. Snart kan de offentlige myndigheder ikke lade den gamle mand være mere. Der må gribes ind. Anton sætter velfærdssamfundet på prøve, fordi han insisterer på at ville klare sig selv.

Medvirkende 

 Anton

Referencer

Eksterne henvisninger 
 

Dokumentarfilm fra Danmark
Danske film fra 2016
Massakren i Dvor

Massakren i Dvor er en dansk dokumentarfilm fra 2015 instrueret af Georg Larsen og Kasper Vedsmand.

Handling 
Ganske få meter fra et kompagni af danske FN-soldater blev ni handicappede serbere og kroatere koldblodigt myrdet i det tidligere Jugoslavien den 8. august 1995 af ukendte gerningsmænd. Ifølge FN mandatet, som de danske soldater skulle operere under, måtte danskerne kun bruge våben i selvforsvar. Derfor var det op til én dansk officer at træffe den altafgørende beslutning: At give ordre til at skyde eller følge FNs mandat og undlade at gribe ind. Massakren i Dvor følger daværende stabskompagnichef Jørgen Kolds rejse tilbage til Balkan til stedet, hvor han for 20 år siden måtte træffe sit livs vanskeligste beslutning. Her bliver han konfronteret med fortiden og møder de involverede krigsherrer og ikke mindst de efterladte til massakrens ofre. I filmen stilles han overfor det vanskelige spørgsmål: Havde han overhovedet noget valg, og blev han og de danske soldater i virkeligheden svigtet af FN?

Medvirkende 

 Jørgen Kold
 Villy Bøgelund

Referencer

Eksterne henvisninger 
 

Dokumentarfilm fra Danmark
Danske film fra 2015
Fynsk forår (film)

Fynsk forår er en dansk virksomhedsfilm fra 1965 instrueret af Jesper Tvede efter eget manuskript. Filmen er produceret af Teknisk Film Compagni for DSB.

Handling

Eksterne henvisninger 
 

Dokumentarfilm fra Danmark
Virksomhedsfilm fra Danmark
Danske film fra 1965
Susannes Gods

Susannes Gods er en dansk dokumentarfilm fra 2010 instrueret af Katrine Philp.

Eksterne henvisninger 
 

Dokumentarfilm fra Danmark
Danske film fra 2010
New Urban Spaces

New Urban Spaces er en dansk dokumentarfilm fra 2009 instrueret af Katrine Philp.

Eksterne henvisninger 
 

Dokumentarfilm fra Danmark
Danske film fra 2009
5 beats before death

5 beats before death er en dansk dokumentarfilm fra 2010 instrueret af Katrine Philp.

Eksterne henvisninger 
 

Dokumentarfilm fra Danmark
Danske film fra 2010